
Esperanto kaj la malgrandaj Popoloj 

En nia antaua numero ni jam komunikis kun malmulte da komen- 
tario !a proteston de la Ukrainaj esperantistoj al la estraro de la 
XXIIIa. Universala Kongreso de Esperanto en Krakovo. ĉar la 
Konstanta Reprezentantaro de Naciaj Societoj malpermesis al s-ro 
prof. O. Kuszjma, prezidanto de la Societo de Ukrainaj esperantistoj 
..Progreso", saluti la kongreson en la nomo de la Ukrainaj esperant- 
istoj. La motivo estis,... ke la Ukrainoj ne formas nun sendependan 
ŝtaton ; motivo, iau kiu ni tuj rekonas la motivanton. 

Ni dubas, ĉu la reprezentantoj de la aliĝintaj societoj al la K. R. 
aprobas la humiiigon de la Ukrainoj en Krakovo ; ni eĉ dubas, ĉu la 
sekretario-kasisto petis ilian aprobon pri tiu afero, ĉar estas lia kun- 
naskita kutimo obstine agi ĉiam kaj ĉie lau sia propra opinio. Ni lasas 
la prezidanton de la K. R. ekster la debato : li ne estis en Krakovo. 
Estus tamen interese scii, kiom da kunvenoj tiu prezidanto jam prezidis ! 
Krom tio, se oni devus taksi la gravecon de la K. R. laŭ la inteligento 
de ĝia prezidanto... Sed li estas nur prezidanto por la galerio : la fakta 
prezidanto estas la sekretario-kasisto. 

Ci tiu sekretario-kasisto, kiu estas malnova esperantisto, konscie 
perfidas la spiriton de Esperanto kaj la ideojn de la Majstro. Li pli 
bone ol kiu ajn scias, ke de 1’ komenco la malgrandaj popoloj rajtis 
saluti la Universalajn Kongresojn. 

Cehoj, Finnoj, Poloj, k.t.p. salutis la kongresojn jam en tempoj, 
kiam la sendependiĝo de ilia lando ŝajnis ankoraŭ himero, Baskoj, 

Georgoj. Katalunoj, Kimroj, Ukrainoj, k.t.p. havis la samajn rajtojn 

kiel grandnacianoj. 

Nome de la Flandroj, s-ro D-ro W. Van der Biest pli ol 
unufoje salutis Universalan Kongreson de Esperanto. Ekzemple dum 
la 3a. Universala Kongreso en Cambridge en 1907, post salutparolado 
de s-ro Blanjean por Belgujo, li nome de la Flandroj salutis la kon- 
greson kaj diris i.a. : «Esperanto estas bonfaranta genio, savanto 
de la lingvoj de malgrandaj popoloj/’ 

La sekretario-kasisto de la K. R. estis ano de ,,La Sepo por la 
Sepa". Cu li do ne memoras, ke dum tiu sepa Universala Kongreso en 
1911 en Antverpeno salutparolis Kroato (s-ro Bubalo), Skoto (s-ro Hal), 
Kimro (s-ro Edwards), Finno (s-ro Korpelainen). Kataluno (s-ro 
Bremond). Basko (s-ro de Allende», Polo (Grabowski, !a tradukinto 

_ JSk 

de „La Flandra Leono ). k.t.p. ? Cu estis anoj de sendependaj ŝtatoj ? 

Nur depost kiain !i iĝts sekretario-kasisto kaj fakta prezidanto de 
la K. R.. ĉi tiu organizajo malpermesis al la malgrandaj popoloj saluti 

la Universaiajn Kongresojn. 

* 

Cu la saĝa kaj bedaiirata prezidinto de !a Akademio, Th. Cart, 
antaŭvidis la malbonan rolon, kiun ludus tiu reprezentantaro, kiam li 
skribis je ĝia lormiĝo : „Ia esperantista popolo ĝin povos akcepti nur 
kun plena garantio de ..neregadoRegistaron ni ne bczonas : repre- 
zentantaron eble, sed ne certe ! ' ? 

Por ni estas klare : la sekretario-kasisto de la K. R,, kiu estas 
ankaŭ prezidanto de ia Belga Ligo Esperantista, volas trali, kune kun 
Katalunaj kai Ukrainaj, la Flandrajn esperantistojn, kies movado iĝas 
pli kaj pli forta, 

Ni alifoje ankoraŭ esploros, kiom valoras lia motivo, „ke la 
Ukrainoj ne formas nun sendependan Itaton’ . Ni kredas, ke sufiĉas por 
nun la pruvo, ke la tradicio en nia movado rajtigas Ia malgrandajn 
popolojn saluti la Universalajn Kongresojn de Esperanto. 

Ni scias, ke la hodiaŭaj gvidantoj de la Esperanto-movado ne 
estas bonaj amikoj de 1' maigrandaj popoloj, sed malgraŭ tio ni ripetas 
kion s-ro D-ro W. Van der Biest ankoraŭ dirts en sia salutparolado 
nome de la Flandroj dum la 3a. Universala Kongreso en Cambridge : 
„La Flandraj esperantistoj restos fidelaj al Esperanto kaj al I >-ro 
Zamenhof 

La repliko estas al la sekretario-kasisto kaj fakta prezidanto de 
la K. R. kaj i.a. ankoraŭ prezidanto de Belga Ligo Esperantista kaj 
direktoro de ..Belga Esperantisto”. 

La kolektanta Virineto 

de Multatuli 

Mi sidis sur benko ekster Haarlem. En !a maiproksimo ŝanceliris 
virineto. Ŝi ĉiam kliniĝis, prenis kaj kolektis ion en sia antautuko. Nu, 

estis pecetoj da ligno, kiujn ŝi serĉis... 

Kia malriĉo, mi pensis. Kaj mi antaŭvidis, ke ŝi poste venos 
proksime de la benko. sur kiu mi sidis, kaj mi ĵetis moneron teren, por 
ke ŝi trovu ĝin. 

Kaj mi ĝojis je ĉiu paŝo, kiu pliproksimigis ŝin, pri la donaco, 

kiun mi volis farigi al ŝi de la hazardo. 

Sed, kolektantaj virinetoj kaj kometoj estas samaj, Ci tiu kometo 
lauiris alian vojon ol mi estis antaŭvidinta, kaj mi ektimis... 

— Virineto ! 

- He ? 

— Vi tiel diligente serĉas... Mi kredas, ke tie io kuŝas... 

Ŝi ne venis kaj daŭrigis la kolektadon. Tre kompreneble. Si 
serĉis lignon kaj branĉetojn. kaj kion mi volis montri al ŝi. kuŝis sur la 
vojeto por piedirantoj. Tie ne estis ligno, laŭ ŝi. Eble ŝi pensis, ke mi 
mokis sin. 

— Nu, vere, certe... virineto... venu ĉi tien. Mi vere pensas, ke 
tie kuŝas io... jes... ŝajnas ja monero... 

— Nu... se vi kredus tion, vi mem prenus ĝin ! 

Tiam mi prenis la moneron kaj portis ĝtn al ŝi, kaj estls malgaja 
ĉar tiu maljuna virino estis renkontinta tiom malmulte da bonaj homoj 
dum sia longa vivo. 

(EI „Ideoj”) Tradukis Martha VERVLOET. 


Gratuloj 

m 

— A1 nia bona amiko Renaat Vandaele, prezidanto de la Aalsta 
Grupo iisperantista ..Pioniro ”, kaj al lia ŝatata edzino, pro la naskiĝo 
de ĥ!ineto Maria-Elisabeth-Raymonda, fratinetode Luciana, Robrecht, 
Karel, Erik kaj Veerle. 


Subteno por nia revuo 

Mart, 10.-— ; Piet. 10.—; s-ino E. S., 20.— ; Jan, 10.— ; entute t 
50 frankoj. 

Mondliteraturo 


PATOLOGIA OKAZO 

dc N. Teodorov- Fol. 

AI sia amikino S. L. e) Gent, 
La tradukinto 

Ni parolis pri la instinktoj. Juna virino, kiu ŝatis skribi versojn. 

diris; 

— Ce la homo la instinktoj estas subigitaj al Ia intelekto, t.e. 
ili estas la intelekto. 

— Kiel ĉi tio ? — demandis ŝerce la skulptisto. 

La juna virino respondis tuj, ne konfuziĝante : 

— Jen kiel. Prenu, ekzemple, la plrj fortan instinkton de iu 
vivanta estaĵo, — la instinkton de memkonservo. La homo subigas 
tiun ĉi instinkton al sia intelekto kaj diras al si : Mi devas vivi ! Ergo, 
la instinkto fariĝas jam intelekto. 

— Tiel estas, — aŭdigis sin la homo kun haroj blondaj kaj raraj, 
kiu sidis sur la divaneto apud la poetino. La memmortigo estas la plej 
klara pruvo. La bestoj ne memmortigas sin, Ĉar ĉe i!i tiu instinkto 
estas tute nuda. 

La homo kun la haroj blondaj kaj raraj daŭrigis paroli pri la 
instinktoj, rigardante de tempo al tempo la poetinon kaj serĉante ĉe ŝi 
aprobon. 

— Tio ĉi estas tute nemeritita diigo de I' homo, — aldonis la 
doktoro. Laŭ mi ĉe la homo agas multe pli da malhelaj fortoj ol ĉe la 
bestoj. Pripensu, ke la homo estaŝ viktimo ne nur de I’ instinktoj, kies 
viktimo estas ankaŭ la besto : li estas viktimo ankaŭ de la antaŭjuĝoj, 
de la superstiĉoj, de la religio... Krom tio, la homo havas nervojn, 

kiuj ofte estas difektitaj. 

* "■ 

Ciuj ni aŭskultis lin silente. Ce Ia lampa lumo, liaj malgrandaj 
okuloj brilis pro malico, kaj sur Iiaj lipoj Judis ironia rideto. 

La domomastrino proponis ludi ion sur la piano. 

<— Mi ludos, — respondis al Ŝi la doktoro, sed antaŭ tio mi 
rakontos fakton el mia vivo. Kompreneble, la temo estas ankaŭ pri la 
instinktoj. 

Estis printempa tago. Mi promenadis kun mia amiko Eŭgenio. 
pacon al lia cindro, apud la okcidenta fervojo. Tie estas, kiel vi scias, 
duoblaj reloj je kelkaj kilometroj de la stacidomo. 

— Eŭgenio. — mi diras al li, — post kelkaj minutoj pasos la 

ekspresvagonaro ĉi tie laŭ la dekstra linio. Cu vi povus marŝi al la 
stacidonio, dorse al la venanta ekspresvagonaro, laŭ la maldekstra linio ? 

Eŭgenio ridas : 

— Kompreneble, ĉu vi vere ne povus ? 

- Mi ne povas. 

— Mi povas. Sed de kie vi scias, ke la ekspresvagonaro pasos 
certe laŭ la dekstra linio ? 

— Mi promenis tie ĉi multe da fojoj, kiam ĝi pasas. Krom tio, 
kiam ĝi ekaperas, mi permesas a! vi turni vin unufoje malantaden kaj 
mem vidi laŭ kiu linio ĝi pasos. 

Eŭgenio ridis. 

— Do. vi timas ? Sed ĉu ne vi permesas al mi eĉ mem turni min 
ka vidi laŭ kiu linio ĝi pasos ? Cu mi ne kredos miajn okulojn ? 

— Jes, vi ne kredos viajn okulojn. Jen, Eŭgenio, la ekspres- 
vagonaro venas ! 

Eŭgenio ektremis. turnis sin kaj kelkajn minutojn restis senmova, 
kun okuloj ĥksitaj al la nigra makulo, kiu kreskis, bruis, flugis kun 
terura rapideco al ni. 

— Jes, ĝi estas sur la dekstra linio. 

— Vidu pli bone. 

— Mi vidis, — respondis Eŭgenio per malfortigita voĉo, turnis sin 
al la stacidomo kaj ekiris laŭ la maldekstra Jinio. 

Mi ekiris dekstren sur la herbejo, vice kun li. 

— La vagonaro estas jam proksime, — diris Eŭgenio, — turnu 
vin kaj vidu ĝin. 

— Ne, mi ne devas turni min. 

- Mi turnos min. 

— Sed vi jam vidis, ke ĝi veturas laŭ la alia linio, vi povas esti 
trankvila... 

Eŭgenio marŝis grandpaŝe. La koloro de lia vizaĝo estis ŝanĝita. 
Liaj lipoj estis palaj. La terura maŝino estis jam proksima. 

— Kie ĝi estas I ? kriis Eŭgenio, 

— Mi ne scias, — mi respondis. 

La ekspresvagonaro fajfis tute proksime. Subite, Eŭgenio turnis 
sin, levis la brakojn kaj forkuris. Sed !i ne forkuris maldekstren, sur la 
herbejon, sed trapasis sur la dekstran linion. 

La ekspresvagonaro paais. Mi kriis, sed estis jam tro malfrue. 
Eŭgenio estis sub la radoj de 1’ vagonaro. 

Depost tiu ĉi tago mi ne kredas plu en la dia deveno de 1' homo. 

Ciuj ni silentis kun streĉitaj vizaĝoj. 


77 







— Jes, sed tio ĉi estas patologia okazo. Via amiko estis neŭrast- 
eniuio. 

— Jes, li estis nedrasteniulo. — respondis la doktoro, — sed mi 
ne konas homojn tute sanajn. 

Poste li leviĝis de sia loko kaj sidiĝis apud la piano. 

El la Bulgara tradukis 
Ivan H. KRESTANOF, L. K. 


Kortrijk, la urbo de nia 3a. 

Por konigi Kortrijk, la urbon de la 3a Flandra Kongreso de Espe- 
ranto, al la partoprenontoj de tiu kongreso, ..Flandra Esperantisto' 
publikigos kelkajn artikoletojn pri tiu interesa urbo. 

Antaŭ ol paroli pri monumentoj kaj industrio, ni unue pritraktu tom 
ĝian historion. 

Kortrijk estas bela provinca urbo, lokita ĉe la rivero Leie prok- 
sime de !a Franca landlimo. Estas la dua plej grava urbo de la provineo 
Okcident-Flandrujo. Gia teritorio estas granda je 2.115 hektaroj kaj 
havas 38.500 loĝantojn. La distrikto Kortrijk nombras preskaŭ la 
trionon de la loĝantaro el Okcident-I landrujo. La loĝdenseco estas 515 
personoj por kvadratkilometro, dum por la tuta ŝtato ĝi estas nur 250. 

Kortrijk estas tre antikva urbo. I „a nomo Kortrijk estas formita 
de Kort, Kelta personnomo, kaj rijk, propraĵo. Administra dokumento el 

la komenciĝo de la 5a jarcento atestas la ĉeesten de ..Cortraciencis' 

# 

inter la soldataroj. el kiuj konsistis la 22a. militlegio komandita de !a 
kavaleriprefekto de Galio. 

La historio de i Cortrijk estas tiu de ĉiuj limutboj. kiu) pro sia topo- 
gralia loko kaj sia prosperado estas unue elmetataj al avido aŭ venĝemo 
de pli potenca najbaro. 

Estas sur Ia „Groeninger Kouter" (Gruninga Kampo) apud Kor- 
trijk, ke la Flandroj la 1 lan. de Julio 1302 venkis la Francan armeon de 
Filipo la Bela; 20.000 mortintoj restis sur la batalejo, inter kiuj 7000 
kavaliroj, rekoneblaj laŭ siaj oraj spronoj. Pro tio tiu batalo estis 
nomita „Batalo de la Oraj Spronoj '. 

De la komenciĝo de sia historio ĝis la finiĝo de 1’Holanda reĝimo, 
Kortrijk spertis la abomenon de sieĝoj knj bataloj; ĝi vidis paradi en 
siaj stratoj la uniformojn de preskaŭ ĉiuj regimentoj el tuta Eŭropo, 
flirti sur siaj turoj la standardojn de ĉiuspecaj princoj. 

La lasta mondkatastrofo ankaŭ konflrmis la ĝeneralan regulon. 

G. D. 

La Ukraina Movado 


Je la difino de la orienta landlimo de Polujo, post la kontrakto de 
Versajlo, 7 milionoj da Ukrainoj. laŭ suspekta interkonsento de la Quay 
d'Orsay, estis donacataj al Polujo. 

Cu necesas detale insisti pri !a sekvoj de tiu malfeliĉa decido, la 
aresto de la armeoj de Peltlura, la malbona traktado de liaj oficiroj per 
simplaj Polaj soldatoj pro la tutsimpla kialo, ke ili estis likrainoj? Dum 
dekdu longaj monatoj ili estis turmentataj de malsato kaj mizero, 
mallibengataj meze de I‘pJej naŭza malpureco, Ci tio estas malgranda 
provo de I granda civilizacia verko, entreprenita de Polujo. Polujo ĉi tie 
piedpremis Ia plej elementajn leĝojn de la popolrajto. La kontraŭstaro 
kreskis. 

Tiel naskiĝis !a „Ukraina Nacia Partio", La celo de ĉi tiu partio 
estas : montri al la tuta mondo kaj speciale al Polujo, ke Orient-Galicio 
estas kaj restos Ukraina; ke ĝi neniam ĉesos kontraŭstari la nunajn 
situaciojn ĝis iliaj rajtoj estos rekonitaj kaj respektitaj; kaj por Polujo 
malpli agrabla detalo, ke oni devas priatenti ĝin. 

La pasintan jaron Polujo komencis en Orient-Galicio la tiel 
nomitan ..repacigan agadon ". 

Kiel ili faris tion? Kelkaj grejnostaploj estis bruligintaj en Orient- 
Galicio. Nur la Ukrainoj povisesti farintaj tion. Pli ol unu ĝendarmestro 
estis trafata, kiu pagis knabojn por ke ili bruligu ĉi tiujn staplojn. Ili 
tiel enspezis la grandan rekompencon promesitan al tiu, kiu trovus ia 
kulpulon. Polujo blinde sekvis la inspirojn de sia malamo. Armea 
divizio estis sendata al Orient-Galicio. Ciuj Ukrainoj, suspektitaj pro 
naciismo estis arestataj kaj enkarcerigataj. Ili suferis nehomajn, 
kruelajn torturojn. Multaj viktimoj mortis aŭ cstis rompitaj per ĉi tiuj 
mezepokaj traktadoj. Neniam estis trovita leĝa kulppruvo-kaj sen juĝo 
nek enketo ili estis punitaj. 

Sed tio ne estis ĉio. Por nutri kaj subtenadi ĉt tiun okuparmeon 
estis tutsimple prirabataj ĉiuj domoj kaj magazenoj. Mono kaj 
havajoj estis rabataj, la restanto estis detruata. 

Ĉi tio estas Ia ..pacama agado * de Polujo. Ĉu estas do mirige, ke 
la ! Ikrainoj grupiĝas kaj sendas plendomemorandon al la Ligo de 
Statoj? Ili metis stajn interesojn en la manojn de Germanujo .. Kial ne? 
Neniu alia nacio volis sin ŝarĝi per ĝi. La Quay d’Orsay restis muta 
por ilia alvoko. Estas do en tio nenio nenormala aŭ nejusta. Ci tiu 
afero ekestas nun sur la tagordo. Ukrainujo sendos siajn plendojn en 
!a vastan mondon, malgraŭ Holowko, la malfidela Ukraino, kiu 

pretekstis huroiligan interkonsenton inter Polujo kaj Orient-Galicio 
kaj penis reprenigi la plendon al la Ligo de Ŝtatoj ĝis ii malaperis. Li 
periidis la tutan nacion. Politika mortigo. La Pola kolero devenas nun 
nur de la fakto. ke. nun kiam Holowko estas for, la tuta mondo ja 
ekscios kio okazas en Galicio. 

La Ukraina popolo ne plu volas kurbiĝi sub la Pola vipilo I 

X. 


24-a liniversala Kongreso de Esperanto 

en Parizo, 1932 

E1 )a Bulteno n-ro 1 de la L. K. K. ni ĉerpas jenon : 

Dato : De la 30-a de julio ĝis la 6-a de aŭgusto 1932. 

Kongresa oficejo : La Maison de France. 101. Avenue des 
Champs Elysees, Paris VIII. 

Banko : La Societe Genĉrale, Paris. 

Kotizoj : Oni aŭkcios kongreskarton r.-ro I ; ĝis nun la plej alta 
propono estas dumil francaj frankoj. 

Kongreskartoj 2 ĝis 1 1 estas rezervitaj por la membroj de la 
familio Zamenhof. 

Kongreskartoj 12 ĝis 100 kostos po mil francaj frankoj. 

Kongreskartoj de 101 ĝis la fino kostos po 125 francaj frankoj. 

junulaj membroj : Gejunuloj, kiuj havos ne pli ol 17 jarojn ĉe 
la 1-a de aŭgusto 1932, povos ricevi junulan kongreskarton po 30 
francaj frankoj. Ili rajtos rtcevi senpage la kongresan gazeton. sed ne 
la aliajn kongresajn dokumentojn. 

Plialtigo de kotizoj : Post la I-a de julio 1932 oni altigos la 
ordinarajn kotizojn po 75 frankoj ; do post tiu dato, la kotizo estos 
200 frankoj. Krome post tiu dato, la kotizo por junulaj membroj esios 
60 frankoj. 

Kongresa gazeto : La LKK eldonos, komence de januaro 1932, 
specialan ..Kongresan Gazeton”, kiu estos sendata al !a kongresanoj 
senpage. La ĉefredaktoro estos la fama aŭtoro, Rayinond Schwartz, 
kies nomo garantias utilan, viglan kaj spritan gazeton. Oni sendos ia 
jam aperintajn numerojn al Ĉiu kongresano ĝis elĉerpiĝo de la ekzemp- 
Ieroj. Sekve, ni konsilas al tiuj, kiuj deziras havi kompletan kolekton 
de ĉi tiu unikaĵo, ke ili aliĝu al la kongreso tuj. 

L. N. Newe!l, ĝenerala sekretario. 











































Flandra Rakonto 

LA LEKANTOJ DE HILLEGEM 

Kelkaj hederbranĉoj estis grimpintaj laŭlonge la muroj de I' 
preĝejo de Hillegem kaj kovris la turon. Ka\ !a loĝantoj ne sukcesis 
forigi ilin. 

lii ekhavis bonan ideon : ili suprentirus, per rulbloko kaj ŝnuro, 
bovinon ĝis !a hedero kaj ĝi ja manĝus la malbenitan kreskaĵon. 

Kaj oni faris tion. 

La bovino estis suprentirata ĝis la hedero ; sed ĉar la ŝnuro 
ĉirkaŭpremis ĝian kolon, ia besto sufokiĝis kaj eligis la langon antaŭ 
ol morti... 

La okazaĵo estis alveniginta ĉiujn vilaĝanojn kaj kiam ili vidis la 
eliĝintan langon, ili ĝoje ekkriis : 

,,Sed vidu do, ĝi jam lekas, ĝi jam Iekas !” 

Momenton poste la besto estis morta. 

Estas depost tiam, ke la loĝantoj de Hillegem nomiĝas ..lekantoj” ! 

Rerakontis J. GENAR. 


Mandra Ligo Lsperantista 



L_ I G O 

EJPERANTIJTA 


Dimanĉon, !a 8an. de Novembro, okazos 
en Gent ĝenerala kunveno de la Ligo en la 
etaĝa salono de 1’ „Cafe Georges”, Catalogne- 
straat, 2, de la lOa. ĝis la 12a. kaj de la 2a. 
ĝis la 4a. 

Tagordo t 

1. Propaganda plano, proponata de Jan van 

Schoor. 

2. N ta revuo. 

3. Nia Instituto. 

4. Nia 3a. Kongreso. 

5. Diversaĵoj. 


Flandraj esperantistoj, ne kredu, ĉar nia 
Aalsta kongreso brile sukcesis, ĉar nia revuo ĉiam regule aperas, ke vi 
povas trankvile ekdormi sur ambaŭ oreloj ! Ni devas plifortigi la 
akiritan terenon, ni devas dum ĉi tiu vintro duobligi ĝin ! Heipu ! 
Konstruu ! Servu ! 

































Flandra Kanto ^sperantigita 


NUR PRI VI 


(‘eksto de Willem Ciijssels 


Muziko de Em. Hullebroeck 


Neqia vento dum vesper’ 
Murmuras dolĉe pli, 

Ol koro mia sur la ter\ 
Pensanta nur pri vi. 

Se regus ĝi sur bela flor', 
Gi restus iluzi’ ; 

Car pensas mi en ĉiu hor’ 
Pri vi, kaj nur pri vi ! 


Allogas min nenia stel’ 

Sur la ĉiela mar\ 

Car pli radias en malhel’ 
Ja via okulpar’. 

Vi min rigardu : mia kor’ 
Heliĝas ĉiam pli, 

Car pensas mi en ĉiu hor’ 
Pri vi, kaj nur pri vi ! 


Sonorilet’ en malproksim’ 

Aŭdigas sur Ia land’ 

Arion, kiun el I’ anim* 

* % 

Forpelas via kant’. 

Se ĝi rakontus pri trezor’, 

Nin oe disigus ĝi, 

Car pensas mi en ĉiu hor’ 

Pri vi, kaj nur pri vi ! 

Tradukis Juul KARNAS. 

; i v 




* 


La Bilanco de 1' Milito 

0 



Malriĉo por la militvunditoj, — Riĉeco por la militprofitantoj. 

Inter Ni 


Ei Kortrijk. — Je 1' kvina fojo la urbestraro metis senpage 
ĉambregon en la urbodomo je 1 dispono de la loka grupo por mal- 
fermo de publika kurso de Esperanto. La unua ieciono okazos ĵaŭdon 
la 5an. de Novembro je la 7 1/2 a. vespere ; s-ro G. Debrouwere 
gvidos la kurson. 

La 22an. de Oktobro komenciĝis Esperanto-kurso por la Junulara 
Asocio en la Popolhejmo. 

Ŝajnas al ni, ke en Kortrijk en ĉiuj medioj nia heipa lingvo 

/ 

disvastiĝas. « 

H1 Roeselare. — Ĉi tie Esperanto ankaŭ iom post iom enradik- 
iĝas. Flandra Ligo havas ĉi tie bonan propagandiston, nome s-ro 
Honore Braekevelt, kiu en la daŭro de 3 monatoj vendis 40 lernolibrojn. 

' i 1* i: L ĵ . - i 

Estas ekzemplo por la izoluloj el aliaj regionoj, kiuj kelkloje opintas. 
ke izola propagandisto' ne kapablas efike labori. Ili klopodu imiti nian 
junan amikon Braekevelt! ' ■ - ' 

, , « # r *. ■ o 1 »I 

E1 Aarschot. — Ankaŭ en ĉt tiu Brabanta urbo aŭdiĝas ion 

' * f * * t, * , j •' i J * t 

pri Esperanto. Ni esperas. ke baldaŭ Aarschot iĝos aktiva propaganda 


centro. 


* .u 1 . 


t 


E1 Hamme. — La unuan lecionon de la kurso en la komunuma 

. * j j / 

lernejo, gvidata de la loka delegito de LLE.A., s-ro J. Lenaers, ĉeestis 
41 lernantoj. Jen sukceso, kiun oni ne ofte atingas. eĉ ne en grandaj 
urboj. 

Sabaton la 7an. de Novembro s-ano Karl Schmidt el Bochum 

"■ * • # 4 * 

faros propagandan paroladon kun lumbildoj prt ia akvo-sporto en nia 
loka grupo. La parolado estos resumota Nederlandlingve por la ne- 

+ jf * ^ ‘ ^ , 

esperantistaj ĉeestantoj. 

(Nt kun ĝojo eksciis lastmomente, ke duni la dua leciono de la 

kurso. organizita dc Ja loka grupo ..Juna Flandrujo” el Hamtne, 

/' * 

novaj lecnantoj ankoraŭ enskribigis sin : la nombro da lernantoj 
iĝis do 54. N.d.l.r.) 

EI Sint-Nikkias. — Al Triumfo. — La nova kurso komenciĝos 
Lundon la 7an. de Novembro en nia ejo ,.Rubenspaleis”, Ankerstraat, 
127. N ia juna Antverpena pioniro, s-ro Fr. Mortelmans, denove 
gvidos ia kurson ; jen bona novaĵo. Estas nun la devo de ĉiu Al 
Triumfano zorgi, ke li fervore propagandu por la kurso : persona 
propagando estas la plej efika. 

E1 Aalst. — Pioniro. — La grupo organizis du Esperantajn 
kursojn por koniencantoj. S-ro L. Calloens, kiu gvidas la kurson de 

Vendredo, havas 24 gelernantojn ; la kurson de Dimanĉo ĉeestas 12 
gelernantoj. Jen nova kontingento por pligrandigi la vicojn de la Aalsta 
Grupo Esperantista M Pioniro” ! 

E1 Antverpeno. — La Rekta Vojo. — La grupo, kiu travivis 
krizon pio Ia grava malsaniĝo de sia prezidanto kaj pro aliaj sortobatoj, 
iom reviviĝis. Gi organizis kurson en sia ejo, kiun gvidas s-ro A. 
Lodema Sr. La grupo esperas trovi en tiu kurso !a necesajn element- 
ojn por inde daŭrigi sian... rektan vojon. 

Flandrema Grupo Esperantista. — Raporto pri la festo de !a 
24a. de Oktobro pas. aperos en la sekvanta numero de nia organo. 

Jen la programo por la monato Novembro : 

Merkr. 4an. — Kunveno kaj literatura vespero : ,,Kiu estas via 
plej ŝatata libro ?” 

Dim. 8an. — Partopreno al Ja Liga kunveno en Gent. 

Merkr. llan. — Kabaredvespero okaze de la Interpaciĝa tago. 
Familianoj kaj konatuloj de la membroj estas bonvenaj. 

Merkr. 18an. — Kunveno kaj parolado pri Schubert. 

Dim. 22an. — Ekskurso at BouweI. Kunveno je la 9a. matene 
apud la centra stacidomo. 

Merkr. 25an. — Kunveno kaj parolado de Jan van Schoor pri 
la ..Kataluna Antologio . 

Dimanĉon la 29an. okazos en nia ejo „Pannenhuis'\ Conscience- 
plein. 3. pro diversflanka petado, reprezentado de ..Peerke in de Hel’ 
per la societo .,Pax”. Ni esperas, ke niaj samideanoj el Hoboken, 
St. Niklaas, Lier. Aalst. k.t.p. venos ankoraŭ pli multnombre al ĉi tiu 
reprezentado ol la pasintan fojon. Por pliinteresigi la viziton de la 
eksterurbanoj estas organizataj matene vizito al la Muzeo de Belaj 
Artoj (kunveno je la lOa. ĉe I' granda ŝtuparo) kaj posttagmeze vizito 

al la Nederlanda Teatro aŭ la Flandra Operejo. 

■ 

Jam de nun ni altiras la atenton de niaj amikoj, ke estos forlo- 
tumata dum nia Kristnaska festo, kiu okazos la 24an. de Decembro en 
„Antwerpsch Koffiehuis”, bela klubseĝo valoranta 575 frankojn, de la 
magazeno ..De Pluim’*, A. Verheyden, Klapdorp. 103. Sciigo al tiuj, 
kiuj havas malŝancon en amaj aferoj ! 

E1 Bruselo. — Flandra Esperantisia Grupo. — Kun ĝojo ni 
povas sciigi al niaj Flandraj gesamideanoj, ke en Bruselo estis fondita 
neŭtrala, demokrata ..Flandra Esperantista Grupo. Bruselo’ . Ciumarde 
la grupo kunvenas en ..Breughel , Emiel Jacgmainlaan, 37. Kores- 
pondajojn oni sendu al la sekretario de la grupo : s-ro Adolfo De 
Kevzer, Pieter Van Humbeekstraat, 3, Molenbeek-Brussel. 

DIVERSAJOJ 


Komercista Esperanto-Asocio 9erlin. — Por la disvastigo de 
nia lingvo. speciale inter komercistoj. fondiĝis en Berlino la „Komer- 
cista Esperanto-Asocio". Oni deziras varbi fabrikojn kaj komercistojn 
por la movado, U. E. A. - anigi ilin kaj instigi ilin al korespondado en 
Esperanto. Por pli bone atingi la celon, la intencas e doni tut- 

mondan adresaron de lirmoj, kiuj uzas Esperanton. La enlistigo estas 
senkosta. Oni petas sciigi nomon. adreson kaj fakon al la prezidanto 
de K.E.A.: Paul Conrad, del de U.E.A., Berlin S O 36, vottbusser 
Ufer 58, Germanujo. 

La Germanaj Junulargastejoj. — Estas antaŭ proksimumedudek 
jaroj, ke oni starigis en Germanujo la unuajn junulargastejojn. Nun 
estas jam pli ol 2000, sed necesas proksimume 4000 por gastigi ĉiujn 
junajn turistojn. Ciujare okazas tra la tuta Germanujo propagandan 
tagon por kolekti la necesan sumon por la starigo de novaj gastejoj. 

En Limburg oni decidis uzi la monon, kiu estis kolektitr. por 
monumento al la militviktimoj, por la konstruo de junulargastejo kun 
cent litoj. Tiel oni honoris la mortintojn per monumento, kiu servos la 
junajn generaciojn. 

Internacia Esperanto-Muzeo trovis al si novan hejmon en 
Wien I, Neue Burg. Okaze de sia vizito al la nova hejmo de la Muzeo, 
s-ro W. Miklas. ^rezidanto de Respubliko Aŭstrio, enskribis sian 
nomon kiel unua en la ,,Ora Libro" de la Muzeo. 

Helpu. — La magistrato de Praha, ĉeiurbo de Cekoslovakio, 
intencas eldoni diverslingvajn turismajn propagandilojn. Postulu tuj 
esperantan propagandan materialon skribante al jena adreso : ,,Magis- 
trato de Praha, Cekoslovakio.'' 

Grava venko. — La Popoluniversitato ..Herman van den 
Reeck", la plej grava el la kvar Antverpenaj popoluniversitatoj, 
organizis kun la kunlaboro de ..Flandra Ligo Csperantista’’ esperantan 
kurson poc la lernojaro 1931-1932. 

Ĉ: tiu kurso konsistos el 14 lecionoj kaj okazos lunde kaj vendrede 
de la 9a. ĝis la lOa. vespere en la urba iernejo, Constitutiestraat, 61 ; 
ĝi komenciĝos la 25an. de lanuaro kaj finiĝos la 18an. de Marto. 
Gvidanto de la kurso estas studento Fr. Mortelmans, nia fervora juna 
kunlaboranto. 

fen do Esperanto enkondukita en nova popoluniversitato ; — en 
la Laborista popoluniversitato nia samideano Willekens depost iaroj 
jam instruas nian helplingvon. Estas nun nia devo kunhelpi, por ke ĉi 

tiu nova kurso bone sukcesu kaj nia influo pliqrandiĝu en la popol- 
universitataj rondoj. 

Grandan servon, tutmondaj gesamideanoj, vi faros al nia 
movado, sendante por esperanta ekspozicio ilustritajn poŝtkartojn. 
gazetojn, afiŝojn. esperantajojn, k.t.p. al s-ro Marcel Van Iseghem, 
Volksplaats, 61, Kortrijk, Belgujo. 

Flandraj samideanoj-komercistoj, anoj de Flandra Ligo 
Esperantista, povas anonci en nia revuo je speciala tarifo. I)i petu 

informojn. 

* 

„Holanda Esperantisto’’ malaperas ! — La redakcio kaj 

adniinistracio de ..Holanda Esperantisto’’ sciigas. ke la revuo post la 
la. de Januaro ne plu aperos. Estis belaspekta revuo, kiu regule 
aperis ĉiudusemajne, kun interesaj Nederland- kaj Esperantlingvaj 
artikoloj; redaktoroj estis A. Kloek kaj H. J. Blokker ; honora redak- 
toro : Dre ves Uitterdijk, L. K. ..Holanda Esperantisto" estis speciale 
interesa pro siaj ekzercaj rubrikoj; ankaŭ nia redaktoro ofte publikigis 
en ĝi poemojn. 

La Esperanto-movado en Holando multe kreskis dum la lastaj 
jaroj ; la katolikaj iisperantistoj jam delonge eldonas regule apartan 
organon ; la laboristaj Esperantistoj eldonas ĉiudusemajne tre inter- 
esan revuon ; aliflanke la kristanaj Esperantistoj kaj la neŭtrala L. E. 
E. N. jam delonge intencas aperigi propran revuon, Estas tial, ke 
redakcio kaj administracio de ..Holanda Esperantisto" opinias, ke ia 
momento venis por maiaperi de la scenejo. 

,,Flandra Esperantisto" salutas sian kolegon je ĝia foriro kaj... 
esperas. ke niulta) el la kunlaborantoj de ..Holanda iisperantisto" 
dediĉos iom el Ja liberigota tempo al kunlaboro ai ..l landra Espe- 
rantisto 

La sekvantaj Universalaj Kongresoj de Esperanto. — Niaj 
geamikoj jam scias, ke la XXIV-a Universala Kongreso de Esperanto 
okazos de la 30a. de Juiio ĝis la 6a. de Aŭgusto 1932 en Parizo. ..Flandra 
Ligo iisperantista" organizos karavanon al ĉi tiu kongreso, ĉar certe 
multaj Flandraj esperantistoj deziros ĉeesti ĝin. 

Kun ĝojo ni jam povas sciigi al niaji geamikoj, ke pli ol ver- 
ŝajne ia XXVa. Universala Kongreso de Esperanto okazos en 1933 en 
Koln a. Rhein. 

Ce la Stenografistoj. — Dum !a Internacia Kongreso de Steno- 
graiio en Parizo. la 3-7 de aŭgusto, estis aranĝita internacia ekspozicio, 
en kiu tri fakoj estis rezervitaj por Esperanta stenografio. Plie, okazis 
internacia konkurso, kaj ĝenerala kunveno de Internacia Asocio de la 

Esperantistoj - Stenografistoj. Deziresprimo, por ke oni ekzamenu ia 
utilecon de Esperanto, ,,kiel sola lingvo por la traduko de l.a komunik- 
ajoj aŭ paroladoj faritaj en iu nacia lingvo,” estis akceptita de la 
Kongreso. 

Internacia tendaro de Skoltoj. — La \ a Internacia Tendaro 
de skoltoj okazis en Budapest (M-20 julio). Vizitis la tendaron Esperan- 
tistoj el Ĉekoslovakujo, Francujo. Danujo, Litovujo, Polujo kaj Hun- 
garujo. La oficiala gazeto de Hungara Skolta Asocio enhavis esperan- 
tan salutartikolon kaj tekstojn en Esperanto. Tiu asocio eldonis 
oficialajn ĉemizinsignojn kun verda stelo. La preparado kaj aranĝo estis 
zorge faritaj de S-ro Paŭlo Baikanyi kaj Organiza Komitato. 

La venonta tendaro okazos en 1932 en Anglujo, apud Londono. 

Flandra Esperantisto en Holando. — Nia redaktoro faris 
Nederlandlingvan poresperantan paroladon en Bergen-op-Zoom dum 
bone sukcesinta festo de la tiea Esperanto-grupo ..Progreso Estu Nia 
Idealo kaj ricevis kiel dankesprimo belan donacon, 

La Izermonumento kaj Esperanto. — Samideano el Kortrijk, 
modelisto, faris ai tan reproduktaĵon en gipso de la Izermonumento en 
I ‘iksmuide. Gi estas 62 cm. alta kaj surhavas la surskribon Flandre kaj 
Esperante : ..Neniam plu milito.’ La verko estas bronzita kaj indas 
honorlokon en la salono de la Flandraj samideanoj. La reproduktaĵon 
vendas s-ano Cyriel Vanderbeken. Theodoor Sevenslaan. 128. vortrijk. 

Troa flatado. — Estis kutimo, ke la Belga Ligo okazigis siajn 
kongresojn sinsekve en Flandrujo kaj Valonujo, laii siaj statutoj. Por 
reakiri la perditan simpation ĉe Ia Mandraj esperantistoj ĉi tiu regulo ne 
plu estos priatentata. Cu do en Valonujo Belga Ltgo ne plu havas 
membrojn? Neniu el ili alnienaŭ ĉeestis ĝian maljunularan kongreson en 
Nieuwpoort! Siaflanke la Flandraj esperantistoj dankas pro la malfeliĉe 
tromalfrua troa flatado! 

Korespondado kaj interŝanĝado. — S-ro Csatary Jeno, Kojal- 
nicesam. Kiunidieĉija, Salonta Rumanujo), deziras interkorespondadon 
per poŝtkartoj kaj leteroj. 

S-ro Vaclav Cansky', delegico de U. E. A., Muie, 5, Praha 
(Cehoslovakujo). deziras interŝanĝi poŝtmarkojn de Belgujo kaj Belga 
Kongo depost 19M. 

Kataluna Esperantisto, Majo-Junio, n-ro 177. enhavas 5-paĝan 
artikolon ,,Per esperanta Internacia Solidareco ’, tenianta pri la 
rilatoj inter Katalunaj kaj Flandraj Esperantistoj. 

En la sama numero la sekretario de la ,.Kataluna Esperantista 

Federacio" donas en sia raporto interesajn detalojn pri la persekuto 
suferita de la Katalunaj esperantistoj kaj nun finiĝinta por ĉiam. 

Ni tre rekomendas al niaj amikoj peti ĉi tiun numeron kontraŭ 
unu respondkupono ĉe la administracio de Kataluna Esperantisto, 
Valencia, 24, Barcelona. 

Pri nia revuo. — J(aume) G(rau) C(asas, L.K.): ..Flandra 
Esperantisto” certe estas unu el la plej bone redaktitaj Esperantaj 
gazetoj.” 


PREĜO 


Dio de ĉiel* kaj ter , je kiu 
pli ol iam mi nun kredas, 
mian preĝon vi aŭskultu : 
ne por mi, mi ion petas ! 

Car mi, pekegint' plendinda, 
kiom ajn mi plore pentu, 
mi ne indas, ke vi. Dio, 
pri mi, tera verm\ atentu ! 


Sed por mia amatino, 
kiun mi malfeliĉigis, 
ĉar mi ŝian junan vivon 
al plenpeka mia ligis, 

por ŝi, ĉasta virgulino, 
pura kaj je virtoj riĉa, 
mi nur preĝas kaj vin petas : 
Dio, igu ŝin feliĉa ! 

JAN VAN SCHOOR. 


Bibliograflo 

Ni recenzas duope senditajn verkojn; unuopajn ni citas. 

Ciu verko estas havebla ĉe Flandra Esperanto-Instituto) 

Esperanto-Leerboek voor Cursussen en Zelfonderricht door P. 

van Dokkum. Tweede, geheel omgewerkte en vermeerderde druk. 

Eldonis : P. Noordhof N. V. Groningen. 114paĝoj; 14 1 2x21 12 

cm. Prezo : broŝ. 18.— fr.; bind. 21.— fr. 

Ne ekzistas jam tauga Flandra Esperanto-lernolibro : estas tial. 

ke la Flandroj, kiuj deziras lerni Esperanton, prefere uzu Holandan 
lernolibron kaj la kursgvidantoj ankaŭ rekomendu tian al siaj lernantoj. 
Kostas iom pli, sed oni almenaŭ ricevas valoran varon por sia mono. 

En la lernolibro de van Dokkum, tre taŭga por kursoj kaj 
meminstruado, kun speciala zorgo estas klarigataj la kutimaj 
gramatikaj matfacilaĵoj, kiel sia-lta, la prepozicioj, la direktan n, igi kaj 
iĝi, k.t.p. 

Ni varme rekomendas ĝin ! 

CE\TKAl 






is de meest geschikte 
drukkerij voor Uwe 
drukwerken. Handels- 
werk en brochuren. 




TELEFOON : 286.01 


Provinciestraat, 130 


ANTVVERPEN 



Flandraj Esperantistoj! 




ACETl l 


la anoncantoj en via revuo 


GRAMOFONDISKO 

kun: „La Espero” 

himno Espcrantista iudita 
de granda orkestro kaj: 

„Bild Arto” 

el „La Sorĉa luto” de Mozart 

en Esperanto kantita. 

Prezo t r. 35.- aFraokite. 

Mendu ĉe 

FLANDRA ESPEKANTtMNSTITUTO 
Marckesteenwcg, 18 . KORTRIJK 

Poŝtĉeko: 1969.06 


fisperanto-Leerboek 

voor cursussen en zelfonderricht 

door P. VAN DOKKUM 

Tweede geheel omgewerkte en 
vermeerderde druk 

Ingenaaid frs. 18.-, gebonden frs. 21.- 

P. Noordhoff N. V. Groniogen 


















































HUIS DE LEY 

Driekoningenstr., 43, Berchem 

i)e Ley 8 Verschueren 

cite 

N” 143-144-145-146-147-179- 

180-208-209 

Grootc keus in Vrouw-6ManstofFen 
Zijde, Fluweel en Voedering. 

Literatura Mondo 

La plej belarevuoen Espcrantujo 

ABONPREZO : I2 P 50 belgoj 

—j 

Komisejo por Belgujo: 

Flandra Hsperanto-Instituto, 

Marckestecnweg, 18, KORTRIJK 

VLAAMSCH HUIS 

etl€ I \ 

Doornijkstraat, 52, KOR TRIĴK 

Agrabla Kafejo 
Salono por Sunvenoj 

Hejmo de 1'Flandraj Esperantisto 

PANNENHUIS 

Ferd. fanssens 

Conscienceplein. 3, Antwerpen 

Telefoon 210.23 

BEKEND VOOK 7.IJN EXTKA DRANKEN 

Zaal voor Maatscbappijen 
KOUD BUFFET GOEDF. BEDIENING 

Ejo de Flandrema Grupo 
Esperantista. 


Mehanika Velurtcksejo 

Ad* Vandendriessche 

Vichte - apud - Kortrijk, Belgujo 


Telelono : Vichte 60 


KESPORTADO 

Pentekosto 1932 

3a Flandra Kongreso 
de Esperanto 
en 

KORTRIJK 


BANK VOOR HANDEL 
EN NIJVERHEID 

Anonima Societo 

Kapitaio kaj Rezervoj : 

Fr. 20.000.000 

"ilioj en ĉiuj ĉefaj Komunumoj 
de la provincof )kcident-Flandrujo 

ĈIUJ BANKFAROJ 


La adreso por ĉio koncerne 

Fotografado 

Kinematografado 

Lumbildoj 

estas 

ETABLISSEMENT 

GYSELINCK 

Onze Lieve Vrouwstraat, 23 
KORTRIJK 


Presejo CENTRAL. Provjnciestraat, 130. Antwerpea. 





































